KOMISSION DIREKTIIVI,

annettu 28 päivänä maaliskuuta 1989,

moottoriajoneuvojen ja niiden perävaunujen valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä annetun neuvoston direktiivin76/756/ETY mukauttamisesta tekniikan kehitykseen (89/278/ETY)

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna direktiivillä 87/403/ETY(2), ja erityisesti sen 11 artiklan,

ottaa huomioon moottoriajoneuvojen ja niiden perävaunujen valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/756/ETY(3), sellaisena kuin se on viimeksi muutettuna neuvoston direktiivillä 84/8/ETY(4), ja erityisesti sen 4 artiklan,

sekä katsoo, että

saadun kokemuksen perusteella ja ottaen huomioon teknisen osaamisen taso nyt on mahdollista täydentää tiettyjä vaatimuksia ja saattaa ne paremmin vastaamaan todellisia liikenneolosuhteita sekä samalla parantaa ajoneuvoissa olevien henkilöiden ja muiden tienkäyttäjien turvallisuutta ja

tässä direktiivissä säädetyt toimenpiteet ovat moottoriajoneuvoja koskevien kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset,

ON ANTANUT TÄMÄN DIREKTIIVIN:

1 artikla

Muutetaan direktiivin 76/756/ETY liitettä I tämän direktiivin liitteen mukaisesti.

2 artikla

1 Jäsenvaltio ei saa 1 päivästä lokakuuta 1989 alkaen:

- evätä ajoneuvotyypiltä ETY-tyyppihyväksyntää tai kansallista tyyppihyväksyntää taikka kieltäytyä antamasta direktiivin 70/156/ETY 10 artiklan 1 kohdan viimeisessä luetelmakohdassa tarkoitettua asiakirjaa taikka

- kieltää ajoneuvojen ensimmäistä kertaa liikkeelle laskemista

direktiivin 76/756/ETY liitteessä I olevassa 1.5.9 1.5.22 kohdassa tarkoitettujen pakollisten tai vapaaehtoisten valaisimien ja merkkivalolaitteiden asennukseen liittyvistä syistä, jos kyseisten valaisimien ja merkkivalolaitteiden asennus tämäntyyppisessä ajoneuvossa tai tämäntyyppisissä ajoneuvoissa vastaa tämän direktiivin määräyksiä.

2 1 päivästä lokakuuta 1989 alkaen jäsenvaltio:

- ei saa antaa direktiivin 70/156/ETY 10 artiklan 1 kohdan viimeisessä luetelmakohdassa tarkoitettua asiakirjaa sellaisesta ajoneuvotyypistä, jonka kyseisten valaisimien ja merkkivalolaitteiden asennus ei vastaa tämän direktiivin määräyksiä, lukuun ottamatta direktiivin 76/756/ETY liitteessä I olevassa 4.5.3 kohdassa tarkoitettuja luokkien 1 a ja 1 b etusuuntavalaisimia,

- saa kieltää kansallisen tyyppihyväksynnän sellaiselta ajoneuvotyypiltä, jonka kyseisten valaisimien ja merkkivalolaitteiden asennus ei vastaa tämän direktiivin määräyksiä, lukuun ottamatta direktiivin 76/756/ETY liitteessä I olevassa 4.5.3 kohdassa tarkoitettuja luokkien 1 a ja 1 b etusuuntavalaisimia.

3 Jäsenvaltio saa 1 päivästä huhtikuuta 1991 alkaen evätä sellaisen ajoneuvotyypin kansallisen tyyppihyväksynnän, eikä saa myöskään antaa direktiivin 70/156/ETY 10 artiklan 1 kohdan viimeisessä luetelmakohdassa tarkoitettua asiakirjaa sellaiselle ajoneuvotyypille, jonka kyseisten valaisimien ja merkkivalolaitteiden asennus ei vastaa tämän direktiivin määräyksiä, lukuun ottamatta direktiivin 76/756/ETY liitteessä I olevassa 4.5.3 kohdassa tarkoitettuja luokkien 1 a ja 1 b etusuuntavalaisimia niissä ajoneuvotyypeissä, joissa tyyppihyväksyntää ei ole toimitettu uuden muotoilun tai muotoilussa tai rungon muodossa tapahtuneen muutoksen takia, joka saattaisi vaikuttaa näiden etusuuntavalaisimien mittoihin ja sijaintiin suhteessa lähivalaisimiin ja sumuvalaisimiin.

4 Jäsenvaltio saa 1 päivästä lokakuuta 1993 alkaen kieltää sellaisten ajoneuvojen ensimmäistä kertaa liikkeelle laskemisen, joiden valaisimien ja merkkivalolaitteiden asennus ei vastaa tämän direktiivin määräyksiä, lukuun ottamatta direktiivin 76/756/ETY liitteessä I olevassa 4.5.3 kohdassa tarkoitettuja luokkien 1 a ja 1 b etusuuntavalaisimia.

3 artikla

Jäsenvaltioiden on saatettava tämän direktiivin noudattamisen edellyttävät säännökset voimaan viimeistään 30 päivänä syyskuuta 1989. Niiden on ilmoitettava tästä komissiolle viipymättä.

4 artikla

Tämä direktiivi on osoitettu kaikille jäsenvaltiolle.

Tehty Brysselissä 28 päivänä maaliskuuta 1989.

Komission puolesta

Martin BANGEMANN

Varapuheenjohtaja

(1) EYVL N:o L 42, 23.2.1970, s. 1

(2) EYVL N:o L 220, 8.8.1987, s. 44

(3) EYVL N:o L 262, 27.9.1976, s. 1

(4) EYVL N:o L 9, 12.1.1984, s. 24

LIITE

Muutetaan direktiivin 76/756/ETY liitettä I seuraavasti:

Lisätään 1.5.5 kohdan jälkeen uusi 1.5.6 ja 1.5.7 kohta seuraavasti:

"1.5.6 Laite

`Laitteella` tarkoitetaan valaisinta tai merkkivalolaitetta, jossa on vähintään valonlähde (ja joissakin tapauksissa optinen järjestelmä), valoa lähettävä pinta sekä runko. Laite saa koostua yhdestä tai useammasta valaisimesta; jos se koostuu useammasta valaisimesta, nämä saavat olla ryhmitettyjä, yhdistettyjä tai rakenteellisesti yhdistettyjä."

"1.5.7 Yksitoiminen valaisin

`Yksitoimisella valaisimella` tarkoitetaan laitteen osaa, joka toimii yksittäisenä valaisimena tai merkkivalona."

Kohdan 1.12 kaksi ensimmäistä riviä kuuluvat:

"`Yksittäisellä valaisimella` tarkoitetaan yksitoimista valaisinta tai valaisimien yhdistelmää, jolla on sama toiminta ja joka säteilee samanväristä valoa, jos se koostuu laitteista,..."

Numeroidaan 1.5.6 1.5.20 kohdat uudestaan 1.5.8 1.5.22 kohdaksi.

Kohta 4.1.2 kuuluu:

"4.1.2 Lukumäärä

2 tai 4

Jos ajoneuvossa on neljä kätkettävää kaukovalaisinta, kahden lisäkaukovalaisimen asentaminen sallitaan ainoastaan merkkivalon antamiseen päivänvalossa (kuten määritelty 3.12 kohdassa)."

Lisätään uusi 4.1.10.3 kohta 4.1.10.2 kohdan jälkeen seuraavasti:

"4.1.10.3 Jos neljä kätkettävää kaukovalaisinta on asennettu, niiden kohotetun asennon täytyy estää muiden ajoneuvoon asennettujen lisäkaukovalaisimien samanaikainen toiminta, jos näiden tarkoituksena on antaa valomerkkejä päivänvalossa (määritelty 3.12 kohdassa)."

Muutetaan 4.5.1 kohta seuraavasti:

"4.5.1 Nykytilanne (ks. lisäys 4)

Pakollinen. Suuntavalaisintyypit, joiden asennus ajoneuvoon muodostaa järjestelyn (`A` ja `B`), jakautuvat luokkiin (1, 1 a, 1 b, 2 a, 2 b ja 5).

`A` - järjestelyä sovelletaan kaikkiin moottoriajoneuvoihin.

`B` - järjestelyä sovelletaan ainoastaan perävaunuihin."

Muutetaan 4.5.3 kohta seuraavasti:

"4.5.3 Järjestely

A: kaksi etusuuntavalaisinta seuraavista luokista:

- 1 tai 1 a tai 1 b,

jos tämän valaisimen ja lähivalaisimien tai mahdollisen etusumuvalaisimen valaisevien pintojen reunojen välinen etäisyys on vähintään 40 mm;

- 1 a tai 1 b,

jos tämän valaisimen ja lähivalaisimen tai mahdollisen etusumuvalaisimen valaisevien pintojen reunojen välinen etäisyys on enemmän kuin 20 mm, mutta vähemmän kuin 40 mm;

- 1 b,

jos tämän valaisimen ja ajovalaisimen tai mahdollisen etusumuvalaisimen valaisevien pintojen reunojen välinen etäisyys on enintään 20 mm;

kaksi takasuuntavalaisinta (luokat 2 a tai 2 b);

kaksi vilkkuvaa sivusuuntavalaisinta (luokka 5).

Jos jokin etusuuntavalaisimena toimiva laite (luokat 1, 1 a ja 1 b) ja jokin vilkkuva sivusuuntavalaisin (luokka 5) on asennettu, saadaan kaksi vilkkuvaa lisäsivusuuntavalaisinta (luokka 5) asentaa 4.5.5 kohdan näkyvyysvaatimuksien täyttämiseksi.

B: kaksi takasuuntavalaisinta (luokat 2 a tai 2 b)."

Muutetaan 4.5.4.2.2 ja 4.5.4.2.3 kohdat seuraavasti:

"4.5.4.2.2 Luokkien 1, 1 a, 1 b, 2 a ja 2 b suuntavalaisimien korkeuden, mitattuna 3.8 kohdan mukaisesti, on oltava vähintään 350 mm, mutta enintään 1500 mm.

4.5.4.2.3 Jos ajoneuvon rakenne ei salli näitä edellä tarkoitetulla tavalla mitattuja ylärajoja, saadaan ne korottaa 2 300 mm:iin luokan 5 sivusuuntavalaisimille ja 2 100 mm:iin luokkien 1, 1 a, 1 b, 2 a ja 2 b suuntavalaisimille."

Muutetaan 4.5.12 kohta seuraavasti:

"4.5.12 Muut vaatimukset

Valon on oltava vilkkuvalo, joka vilkkuu 90 ± 30 kertaa minuutissa.

Merkkivalolaitteen valonsäteilyn on alettava viimeistään sekunnin kuluttua ja valon on sammuttava viimeistään puolentoista sekunnin kuluttua hallintalaitteen käyttämisestä. Jos moottoriajoneuvo on varustettu vetämään perävaunua, on vetoauton suuntavalaisimien hallintalaitteella kyettävä käyttämään myös perävaunun suuntavalaisimia. Jos yhdessä suuntavalaisimessa ilmenee vika, joka ei johdu oikosulusta, muiden valaisimien on jatkettava vilkkumista, kuitenkin niin että tässä tapauksessa taajuus saa poiketa edellä määrätystä."

Muutetaan 4.9.4.3 ja 4.9.5 kohdat seuraavasti:

"4.9.4.3 Pituus:

Ei erityisiä vaatimuksia.

4.9.5 Geometrinen näkyvyys

Kahden etuvalaisimen vaakatason kulma:

45° sisäänpäin ja 80° ulospäin.

Perävaunuissa kulmaa saadaan pienentää sisäänpäin 5°:seen.

Pystysuora kulma:

15° yli ja ali vaakatason. Vaakatason alapuoleista pystysuoraa kulmaa saadaan pienentää 5°:seen, jos kyseessä ovat valaisimet, jotka ovat lähempänä kuin 750 mm maanpinnasta."

Muutetaan lisäys 4 seuraavasti:

"Lisäys 4

SUUNTAVALAISIN

GEOMETRISEN NÄKYVYYDEN KULMAT

>VIITTAUS KAAVIOON>

>VIITTAUS KAAVIOON>

"